Bokdebutant Sarah Zahid: – Jeg visste ikke at hatet var så sterkt

– Jeg visste ikke at folk hadde så sterke fordommer mot Holmlia og flerkulturelle før jeg begynte på videregående i sentrum, sier Sarah Zahid. 21-åringen er ute med diktsamling om barndommen på Holmlia.

Kaja Korsvold

1. juni 2018 13:55 Sist oppdatert 2. juni 2018

Vi møter 21-åringen på barndommens bibliotek, Holmlia. Utenfor vinduet ser vi blokken der hun vokste opp, bak der igjen ligger skolen. Mange av butikklokalene står tomme, i det som var bestefarens kiosk, han som kom hit først i 1983, er det nå en kunstner som har atelier.